राजपुरा। राजपुरा पटियाला रोड पर गांव गंडा खेड़ी के निकट शुक्रवार को कार और कैंटर की टक्कर हो जाने से कार में सवार पति की मौत हो गई जबकि पत्नी और दो बेटे गंभीर घायल हो गए। गंडा खेड़ी पुलिस से मिली जानकारी के अनुसार पंचकूला निवासी संदीप गोयल (44)अपनी पत्नी वंदना गोयल (43) और दो बेटों शिवम (16) शुभम (12) को कार में बिठाकर पटियाला से वापस पंचकूला जा रहा था कि गंडा खेड़ी के नजदीक कार की कैंटर से टक्कर हो गई। इससे कार सवार परिवार के चारों सदस्य गंभीर घायल हो गए। इन्हें इलाज के लिए सिविल अस्पताल लाया गया। जहां डाक्टरों ने संदीप गोयल को मृत घोषित कर दिया। बाकी तीनाें अस्पताल में उपचाराधीन हैं।